August Rei

Augustas Rei (1886 m. kovo 22 d. Pilistvere, Viljandis – 1963 m. kovo 29 d. Stokholme, Švedija) – teisininkas, advokatas, Estijos politinis veikėjas.

 Biografija 
1904–1905 m. studijavo Tartu Imperatoriaus Aleksandro aukštojoje mokykloje, 1907–1911 m. studijavo teisę Novgorodo ir Peterburgo universitetuose.

1905 m. revoliucijos dalyvis, buvo suimtas ir kalintas. 1906 m. Taline dirbo advokatu, redagavo laikraštį „Sotsiaaldemokraat“. 1912–1913 m. tarnavo armijoje. 1913 m. advokatas Viljandyje. 1914–1917 m. artilerijos karininkas Peterburgo fortuose.

1917 m. kovo mėn. Estijos armijos organizatorius ir karininkas, Karinio komiteto pirmininkas. 1917–1919 m. vėl redagavo laikraštį „Sotsiaaldemokraat“. 1918–1919 m. darbo ir socialinių reikalų ministras, ministro pirmininko pavaduotojas, švietimo ministras.

Nuo 1919 m. Estijos socialdemokratų partijos pirmininkas. 1919 m. Estijos Steigiamojo Seimo (Asutav Kogu) pirmininkas, 1920–1937 m. I–V Seimų narys, 1925 m. II Seimo pirmininkas. 1927–1928 m. laikraščio „Rahva Söna“ leidėjas.

1928–1929 m. Estijos valstybės vadovas () ir Ministras Pirmininkas. 1932–1933 m. užsienio reikalų ministras. 1930–1934 m. Talino miesto tarybos pirmininkas. 1936–1937 m. ministro padėjėjas.

1938–1940 m. Estijos pasiuntinys Maskvoje, vedė derybas su Stalinu ir Molotovu. 1940 m. SSRS užėmus Estiją, per stebuklą išvengė arešto ir emigravo į Švediją.

1944 m. rugsėjo mėn. Estijoje sudarytos laikinosios O. Tiefo vyriausybės užsienio reikalų ministras, 1945–1963 m. ministras pirmininkas su prezidento teisėmis, 1946–1949 m. Estijos nacionalinio fondo pirmininkas, 1947–1963 m. Estų tautinės tarybos (parlamento tremtyje) pirmininkas.

Apdovanotas „Estijos laisvės kryžiumi“, Tartu universiteto Garbės daktaras.

Kategorija:Estijos ministrai pirmininkai
Kategorija:Estijos užsienio reikalų ministrai
Kategorija:Talino merai
Kategorija:Estijos teisininkai
Kategorija:diplomatinės tarnybos teisininkai
Kategorija:Estijos socialinių reikalų ministrai
Kategorija:Estijos švietimo ministrai
Kategorija:garbės daktarai
Kategorija:Estijos valstybės vadovai